31986R0713
L 065/16
JURNALUL OFÍCIAL AL UNIUNII EUROPENE
REGULAMENTUL (CEE) NR. 713/86 AL COMISIEI
din 6 martie 1986
de modificare a Regulamentului (CEE) nr. 3143/85 privind vânzarea cu preț redus a untului de intervenție destinat consumului direct sub formă de unt concentrat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 3768/85 (2), în special articolul 6 alineatul (7),
întrucât Regulamentul (CEE) nr. 3143/85 (3) al Comisiei, modificat ultima dată de Regulamentul (CEE) nr. 3812/85 (4), a instituit un sistem de vânzare la preț redus a untului de intervenție destinat consumului direct sub formă de unt concentrat;
întrucât articolul 5 din Regulamentul (CEE) nr. 3143/85 prevede că în untul concentrat se pot încorpora anumiți compuși; întrucât, având în vedere experiența dobândită, trebuie prevăzută posibilitatea de a încorpora și clorură de sodiu; întrucât, în plus, ar trebui să se modifice conținutul maxim de sitosterol conținut în stigmasterol impus de formulele I și II prevăzute în același articol;
întrucât articolul 5 alineatul (4) din Regulamentul (CEE) nr. 3143/85 prevede ca ambalajele de unt concentrat să aibă anumite mențiuni înscrise cu caractere vizibile și ușor de citit; întrucât se impune completarea mențiunii în limba daneză;
întrucât măsurile prevăzute în prezentul regulament sunt în conformitate cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Articolul 5 din Regulamentul (CEE) nr. 3143/85 se modifică după cum urmează:
1.
În alineatul (1), textul din al doilea paragraf se înlocuiește cu următorul text:
„Totuși, untul poate să facă obiectul încorporării cu un maximum de 2 % compuși de substanță uscată degresată din lapte și/sau cu 0,5 % lecitină (E 322) și/sau 0,75 % clorură de sodiu.”
2.
În alineatul (2), formulele I și II, „4 % sitosterol” se înlocuiește cu „6 % sitosterol”.
3.
În alineatul (4), prima liniuță se înlocuiește cu următorul text:
„Stege - og bagesmør” sau „stegesmør”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 martie 1986.